**În pragul poeziei**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stau smerit în ‘naltul poeziei prag

Şi, de jos, eu vă salut pe toţi cu drag:

Pe voi, prieteni vechi de când am dispărut,

Dar şi pe cei noi, ce nu i-am cunoscut!

Doar resorturi interioare m-au făcut

Să fiu lipsă dintre voi atât de mult…

V-am dus dorul, însă uneori, pitit

În cămara inimii, eu v-am citit,

Ştiind că mult departe n-am să pot să stau

Şi, la schimb, bucăţi de suflet am să dau,

Cum şi voi trimiteţi libere-n eter

Inimi dezvelite de al lor mister…

Suntem toţi mici cuante într-un Univers

Care se încheagă dintr-al nostru vers…

Cu Speranţa-n suflet că voi fi-nţeles,

Eu ţin tuturor acum să mulţumesc!